Ugovorne strane:

Osnovna škola „Petra Kanavelića“ , 20260 Korčula, Ante Starčevića 1, OIB 32072063566 koju zastupa ravnatelj Velebit Veršić, kao Naručitelj, s jedne strane

 I

Narodne novine d.d. , 10020 Zagreb, Savski gaj XIII. 6 , OIB: 64546066176 kao Isporučitelj koje zastupa predsjednik Uprave Alen Gerek, dipl.ing., MBA i članica Uprave Silvija Žužul, dipl.iur.

Sklopili su dana 25. srpnja 2024.

**UGOVOR**

 **O ISPORUCI UDŽBENIKA ZA UČENIKE ZA ŠKOSLKU GODINU 2024./2025.**

**Broj:1 /2024.**

Članak 1.

Predmet ovog Ugovora je utvrđivanje međusobnih prava i obveza Naručitelja i Isporučitelja na temelju provedenog postupka jednostavne nabave udžbenika za učenike za školsku godinu 2024./2025.

Članak 2.

Ugovorna cijena za uslugu iz članka 1. Ovog Ugovora je prema priloženom opisu i troškovniku u visini od 19187,00 EUR bez PDV-a (slovima:devetnaesttisućastoosamdesetsedameura) a ukupno s PDV-om 20146,35 (slovima:dvadesettisućastočetrdesetšesteuraitridesetpetcenti).

Članak 3.

Isporučitelj se obvezuje isporučiti ukupnu količinu udžbenika do 25.kolovoza 2024.

Članak 4.

Isporučitelj se obvezuje da će naručene količine udžbenika biti složene po razredima .

Količina primljene robe utvrđuje se na mjestu isporuke. Naručitelj je dužan prispjelu robu

pregledati na uobičajen način, bez odgode, u prisutnosti Isporučitelja.

Vidljive nedostatke u kvaliteti Naručitelj je dužan priopćiti Isporučitelju i takvu robu nije dužan

preuzet.

Za skrivene nedostatke koji se nisu mogli otkriti u trenutku predaje rode Naručitelj je dužan

obavijestiti Isporučitelja bez odgađanja. Isporučitelj je dužan izvršiti zamjenu i isporučiti ispravne

radne materijale u što kraćem roku.

Članak 5.

Naručitelj se obvezuje platiti ugovorenu cijenu iz članka 2. ovog ugovora na račun Isporučitelja, IBAN: HR28 23400091100098647, u roku 30 dana od izdavanja računa, odnosno nakon dobivanja sredstava od Ministartsva znanosti ,obrazovanja i mladih.

Članak 6.

Eventualne sporove po ovom Ugovoru stranke će rješavati sporazumno, u protivnom priznaju nadležnost Trgovačkog suda u Splitu, Stalna služba u Dubrovniku.

Članak 7.

Ovaj ugovor stupa na snagu danom potpisa ugovornih stranaka.

 Članak 8.

Ovaj Ugovor sačinjen je u 4 (četiri) istovjetna primjerka od kojih 3 (tri) pripadaju Naručitelju, a jedan Isporučitelju.

Korčula, 25. srpnja 2024.

Klasa: 602-01/24-01-6

Urbroj: 2117-139-01/24-01

 ZA NARUČITELJA: ZA ISPORUČITELJA

Ravnatelj Predsjednik Uprave

Velebit Veršić Alen Gerek, dipl.ing., MBA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Članica Uprave

Silvija Žužul, dipl.iur.

 \_\_\_\_\_\_\_\_\_\_\_\_\_\_